**Mór Városi Önkormányzat Képviselő-testületének**

**290/2022. (VIII.31.) határozata**

**a Mór, Lovarda u. 2. (27 hrsz.) szám alatti épület ideiglenes vagyonkezelői jogviszonya megszűnése tárgyában**

Mór Városi Önkormányzat Képviselő-testülete tulajdonosi jogkörében eljárva egyetért azzal, hogy a Székesfehérvári Tankerületi Központtal (8000 Székesfehérvár, Petőfi S. u. 5.) kötött vagyonkezelési szerződés 2. számú módosítása szerint használt Mór, Lovarda u. 2. (27 hrsz.) szám alatti ingatlant a Székesfehérvári Tankerületi Központ az önkormányzat részére használatba visszaadja.

1./ A Mór, Lovarda u. 2. szám alatti épületet a Székesfehérvári Tankerületi Központ a vagyonkezelési szerződés 2. sz. módosításában rögzített időpontban, azaz a Móri Radnóti Miklós Általános Iskola új épülete használatbavételi engedélyének véglegessé válásakor adja vissza az Önkormányzat részére.

2./ A Képviselő-testület eltekint az eredeti állapot visszaállításától azzal a feltétellel, hogy az időközben elvégzett (építési engedélyt nem igénylő) belső átalakítási munkákért kifizetett ellenszolgáltatást nem téríti meg a Székesfehérvári Tankerületi Központ részére.

3./ A Képviselő-testület felkéri a jegyzőt, hogy a döntésről tájékoztassa a Székesfehérvári Tankerületi Központot.

Határidő: 2022.09.01.

Felelős: jegyző( Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző